
Lietuvos Respublikos Seimo valdyba, vadovaudamasi Lietuvos Respublikos Seimo statuto 32, 18610 straipsniais ir atsižvelgdama į tai, kad paskelbta ekstremalioji situacija ir karantinas dėl COVID-19 ligos (koronaviruso infekcijos) plitimo grėsmės, nusprendžia:
. Nustatyti, kad karantino Vilniaus miesto savivaldybės teritorijoje laikotarpiu renginiai uždarose patalpose Lietuvos Respublikos Seime, išskyrus spaudos konferencijas, kurias rekomenduojama stebėti nuotoliniu būdu, ir renginius, kuriuos galima surengti ir juose dalyvauti ir (arba) juos stebėti nuotoliniu būdu, neorganizuojami.
. Nustatyti, kad karantino Vilniaus miesto savivaldybės teritorijoje laikotarpiu ekskursijos Lietuvos Respublikos Seime neorganizuojamos.
. Nustatyti, kad Seimo narių ir Seimo kanceliarijos personalo užsienio komandiruotės neorganizuojamos.
. Rekomenduoti karantino Vilniaus miesto savivaldybės teritorijoje laikotarpiu nerengti grupinių susitikimų su lankytojais Seime, išskyrus atvejus, kai tai būtina Seimo darbui užtikrinti.
. Rekomenduoti karantino Vilniaus miesto savivaldybės teritorijoje laikotarpiu vienos dienos leidimų įeiti į Seimo rūmus neužsakyti, išskyrus atvejus, kai tai būtina Seimo darbui užtikrinti.
. Rekomenduoti Seimo komitetams ir komisijoms ekstremaliosios situacijos metu Seimo komitetų ir komisijų posėdžius organizuoti vadovaujantis Seimo statuto 18611 straipsniu nuotoliniu būdu.
. Rekomenduoti Seimo nariams ir Seimo kanceliarijos personalui su visuomenės informavimo priemonių atstovais komunikuoti pagal galimybes atvirose erdvėse lauke.

